Cobie Smulders

Cobie Smulders, folút: Jacoba Francisca Maria Smulders (Vancouver, Britsk-Kolumbia, 3 april 1982) is in Kanadeesk-Amerikaansk aktrise fan mingd Nederlânsk-Ingelsk etnysk komôf. Hja is it bekendst wurden mei har rollen as Robin Scherbatsky yn 'e Amerikaanske komeedzjesearje How I Met Your Mother, as privee-detektive Dex Parios yn 'e misdiesearje Stumptown, en as Maria Hill yn The Avengers en ferskate oare ferfilmings fan 'e stripferhalen fan Marvel Comics.

Libben en karriêre
Jonkheid en oplieding
Smulders waard yn 1982 berne yn 'e stêd Vancouver, yn 'e Kanadeeske provinsje Britsk-Kolumbia, as de dochter fan in Nederlânske heit en in Ingelske mem. Hja waard ferneamd nei in âldmuoike oan har heite kant. As bern woe Smulders in marine biolooch wurde, en yn har teenagejierren wurke se as model, dêr't se net folle niget oan hie. Doe't se it úteinlik oerjoech, skreau se har yn oan 'e Universiteit fan Victoria, yn 'e Britsk-Kolumbiaanske haadstêd Victoria, op Vancouvereilân, mei it idee om einlings har bernedream te folgjen en biology te studearjen. Njonken har stúdzje folge se lykwols al fan 'e middelbere skoalle ôf aktearlessen, en ear't it wat wurde koe mei har stúdzje biology briek Smulders troch as aktrise.

Aktearkarriêre
Yn 2002 hie Smulders har earste tillefyzjeoptreden mei in gastrol yn 'e science fiction-searje Jeremiah. Fan 2003 oant 2004 hie se in fêste rol yn 'e searje Veritas: The Quest, dy't lykwols mar ien seizoen rûn. Fierders wie se yn har iere jierren te sjen yn weromkearende rollen yn 'e tillefyzjesearjes Andromeda en The L Word en yn gastrollen yn searjes as Tru Calling en Smallville. Har earste filmrol hie Smulders yn 2004 yn Walking Tall.

Har grutte trochbraak kaam yn 2005, doe't se cast waard yn 'e rol fan Kanadeeske nijslêzeresse Robin Scherbatsky yn 'e Amerikaanske komeedzjesearje How I Met Your Mother, mei as tsjinspilers û.m. Josh Radnor, Neil Patrick Harris en Alyson Hannigan. Dy searje wie in grut súkses, en rûn mar leafst njoggen seizoenen, oant 2014.

Yn juny 2010 spile Smulders yn it off-Broadway-toanielstik Love, Loss, and What I Wore. Yn 2012 hie se de rol fan Maria Hill yn 'e superheldefilm The Avengers, dy't basearre wie op in stripferhaal fan Marvel Comics. Neitiid kearde se noch ferskate kearen yn dy rol werom, yn trije ôfleverings fan 'e tillefyzjesearje Agents of S.H.I.E.L.D. en fierders yn 'e films Captain America: The Winter Soldier (2014), Avengers: Age of Ultron (2015), Avengers: Infinity War (2018), Avengers: Endgame (2019) en Spider-Man: Far from Home (2019).

Yn 2013 hie Smulders in byrol yn 'e romantyske film Safe Haven. Hja spile ek yn 'e films Delivery Man (2013) en They Came Together (2014). Smulders hat ek as stimaktrise wurke troch har stim oan 'e superheldinne Wonder Woman te lienen yn 'e tekenfilm The Lego Movie (2014). Se hie fierders in fêste rol yn 'e komeedzjedramasearje A Series of Unfortunate Events (2017) en de komeedzjesearje Friends from College (2017-2019), beide útbrocht op 'e streamingtsjinst Netflix. Fan 2019 oant 2020 fertolke Smulders de haadrol fan privee-detektive Dex Parios yn 'e misdiesearje Stumptown, dy't lykwols mar ien seizoen rûn.

Priveelibben
Smulders hat fan harsels sein dat de Frânske taal "floeiend ferstiet". Yn jannewaris 2009 ferloofde se har mei de Amerikaanske akteur Taran Killam. Hja trouden op 8 septimber 2012 te Solvang, yn 'e Amerikaanske steat Kalifornje, en setten har nei wenjen yn Los Angeles. Smulders en Killam hawwe twa bern, harren dochter Shaelyn, dy't yn maaie 2009 berne waard, en in twadde dochter (wêrfan't de namme net bekend makke is), berne yn jannewaris 2015.

Yn 2015 fertelde Smulders yn in fraachpetear dat der yn 2007, doe't se 25 jier wie, aaistôkkanker by har fêststeld wie. Neitiid wie se operearre om twa tumors fan har aaistokken te ferwiderjen, mar it die bliken dat de kanker útsiedde wie nei har lymfklieren, mei as gefolch dat se de folgjende twa jier noch ferskate oare kearen ûnder it mês moast. Yn augustus 2019 makke Smulders bekend dat se 'skjin' wie.

Yn 2020 makke Smulders buorkundich dat se no in dûbele nasjonaliteit hie, mei't se de Amerikaanske nasjonaliteit oannommen hie njonken har Kanadeeske steatsboargerskip.

Yn jannewaris 2025 baarnde de filla fan Smulders yn 'e wyk Pacific Palisades, yn Los Angeles, ôf by de de meast ferneatigjende natoerbrannen út 'e skiednis fan dy stêd.

Filmografy

|-

|-
|align="center"| 2002 || Special Unit 2 || Zoe || gastrol; ôfl. The Wish
|-
|align="center"| 2002 || Jeremiah || Deborah || gastrol; ôfl. Thieves' Honor
|-
|align="center"| 2003 || Tru Calling || Sarah Webb || gastrol; ôfl. Brother's Keeper
|-
|align="center"| 2003 || Veritas: The Quest || Juliet Droil || fêste rol; 13 ôfl.
|-
|align="center"| 2004 || Smallville || Shannon Bell / Eve Andrews    || gastrol; ôfl. Bound
|-
|align="center"| 2005 || Andromeda || Jillian Rhade || 2 ôfl.: The Heart of the Journey Part 1 en Part 2
|-
|align="center"| 2005 || The L Word || Leigh Ostin || weromkearende rol; 4 ôfl.
|-
|align="center" style="vertical-align:top"| 2005–2014 || style="vertical-align:top"| How I Met Your Mother || style="vertical-align:top"| Robin Scherbatsky|| fêste rol; 208 ôfl.nom. People's Choice Award foar favorite freondinnen op 'e tillefyzje (mei Alyson Hannigan)
|-
|align="center"| 2010 || How to Make It in America || Hayley || gastrol; ôfl. Pilot
|-
|align="center"| 2013–2015 || Agents of S.H.I.E.L.D. ||Maria Hill || weromkearende rol; 3 ôfl.
|-
|align="center"| 2013 || Comedy Bang! Bang! || harsels || gastrol; ôfl. Cobie Smulders Wears a Black & White Strapless Dress
|-
|align="center"| 2015 || Best Time Ever with Neil Patrick Harris    || harsels || gastrol; ôfl. Tyler Perry
|-
|align="center"| 2016 || Animals || Anni || as stimaktrise; gastrol; ôfl. Flies
|-
|align="center"| 2017 || A Series of Unfortunate Events || mem / frou Quagmire || weromkearende rol; 8 ôfl.
|-
|align="center"| 2017–2018|| Nature Cat || Nature Dog || as stimaktrise; weromkearende rol; 4 ôfl. 
|-
|align="center"| 2017–2019|| Friends from College || Lisa Turner || fêste rol; 16 ôfl.
|-
|align="center"| 2019 || Arrested Development || de jonge Lucille Bluth || weromkearende rol; 3 ôfl.
|-
|align="center"| 2019–2020|| Stumptown || Dexadrine "Dex" Parios || haadrol; 18 ôfl.
|-
|align="center"| 2019 || Room 104 || Marian Wallace || gastrol; ôfl. The Specimen Collector
|-
|align="center"| 2020 || The Simpsons || Hydrangea || as stimaktrise; gastrol; ôfl. Bart the Bad Guy
|-
|align="center"| 2021 || What If...? || Maria Hill || as stimaktrise; gastrol; ôfl. What If... Thor Were an Only Child?
|-
|align="center"| 2021 || Impeachment: American Crime Story || Ann Coulter || weromkearende rol; 5 ôfl.
|-
|align="center"| 2022 || Secret Invasion || Maria Hill || 
|-

|-
|align="center"| 2004 || Walking Tall || eksoatyske tsjeppe frou || 
|-
|align="center"| 2004 || Ill Fated || Mary || 
|-
|align="center"| 2005 || The Long Weekend || Ellen || 
|-
|align="center"| 2006 || Escape || psychoatyske brunette || koarte film
|-
|align="center"| 2006 || Dr. Miracles || frou Peterson || koarte film
|-
|align="center"| 2007 || The Storm Awaits || Anabella DeLorenzo || koarte film
|-
|align="center"| 2009 || The Slammin' Salmon || Tara || 
|-
|align="center"| 2012 || The Avengers || Maria Hill|| 
|-
|align="center"| 2012 || Grassroots || Clair || 
|-
|align="center"| 2013 || Safe Haven || Carly Jo Wheatley || 
|-
|align="center"| 2013 || Delivery Man || Emma || 
|-
|align="center"| 2014 || The Lego Movie || Wonder Woman || as stimaktrise
|-
|align="center"| 2014 || They Came Together || Tiffany Amber Thigpen || 
|-
|align="center"| 2014 || Captain America: The Winter Soldier || Maria Hill || 
|-
|align="center"| 2015 || Unexpected || Samantha Abbot || 
|-
|align="center"| 2015 || Results || Kat || 
|-
|align="center"| 2015 || Avengers: Age of Ultron || Maria Hill || 
|-
|align="center"| 2016 || The Intervention || Ruby || 
|-
|align="center"| 2016 || Jack Reacher: Never Go Back || majoar Susan Turner || 
|-
|align="center"| 2017 || Literally, Right Before Aaron || Allison || 
|-
|align="center"| 2017 || Killing Gunther || Lisa McCalla || 
|-
|align="center"| 2018 || Avengers: Infinity War || Maria Hill || cameo yn sêne oan 'e ein fan 'e ôftiteling
|-
|align="center"| 2018 || Alright Now || Joanne Skye || 
|-
|align="center"| 2019 || The Lego Movie 2: The Second Part || Wonder Woman || as stimaktrise
|-
|align="center"| 2019 || Avengers: Endgame || Maria Hill || cameo
|-
|align="center"| 2019 || Spider-Man: Far from Home || Soren / Maria Hill|| 
|-
|align="center"| 2020 || Cicada || Sophie || 
|-
|}

Keppelings om utens
  Folsleine filmografy fan Cobie Smulders yn 'e Internet Movie Database (IMDb)

Kategory:Kanadeesk telefyzje-akteur
Kategory:Kanadeesk filmakteur
Kategory:Kanadeesk toanielakteur
Kategory:Kanadeesk stimakteur
Kategory:Kanadeesk model
Kategory:Amerikaansk telefyzje-akteur
Kategory:Amerikaansk filmakteur
Kategory:Amerikaansk toanielakteur
Kategory:Amerikaansk stimakteur
Kategory:Amerikaansk model
Kategory:Kanadeesk persoan fan Ingelsk komôf
Kategory:Kanadeesk persoan fan Nederlânsk komôf
Kategory:Amerikaansk persoan fan Ingelsk komôf
Kategory:Amerikaansk persoan fan Nederlânsk komôf
Kategory:Persoan berne yn 1982